​ການ​ລົງ​ທຶນ​ຂອງ​ຈີນ ຢູ່​ກຳ​ປູ​ເຈຍ ​ມີ​ຜົນ​ທີ່​ຕາມ​ມາ ທາງ​ດ້ານ​ການ​ເມືອງ ໃນ​ທາງ​ລົບ
ໂຮງງານຕັດຫຍິບ ແລະເຮັດເຟີນີເຈີ ສ່ວນໃຫຍ່ ທີ່ຢູ່ໃນປະເທດກຳປູເຈຍ​ເຫຼົ່າ​ນີ້ ກໍໄຊ່ວຍບໍລິສັດ ທີ່ຈີນເປັນເຈົ້າ ຂອງຄືກັນ ໃນການຫຼີກລ່ຽງການເກັບພາສີ ທີ່ອາດມີຂຶ້ນຂອງສະຫະລັດຕໍ່ປັກກິ່ງ.
ຄວາມສໍາພັນອັນໃກ້ຊິດຂອງຈີນ ກັບກໍາປູເຈຍ ໄດ້ຖືກຫຼໍ່ຫຼອມ ສ່ວນ ໃຫຍ່ແລ້ວແມ່ນຍ້ອນ ການຊ່ວຍເຫຼືອແລະການລົງທຶນໃນມູນຄ່າຫຼາຍພັນລ້ານໂດລາທີ່ມາຈາກຂໍ້ລິເລີ້ມນຶ່ງແລວ ທາງນຶ່ງເສັ້ນທາງຂອງປັກກິ່ງຊຶ່ງສະໜອງການຊ່ວຍເຫຼືອໃນດ້ານການພັດທະນາຢູ່ໃນທົ່ວ ໂລກ ເພື່ອເສີມຂະຫຍາຍ ຄວາມສຳພັນທາງດ້ານການຄ້າ ແລະອິດທິພົນ ທາງດ້ານການ ເມືອງ ນາຍົກລັດຖະມົນຕີຮຸນເຊນ ແລະລັດຖະບານຂອງທ່ານ ໄດ້ອ້າແຂນຮັບເອົາ ການ ຊ່ວຍເຫຼືອດັ່ງກ່າວ ໂດຍເວົ້າວ່າ ການຊ່ວຍເຫຼືອນີ້ ເປັນການຊ່ວຍເຫຼືອທີ່ບໍ່ມີຂໍ້ຜູກມັດປຽບ ທຽບໃສ່ກັບປະເທດຕາເວັນຕົກທີ່ເຊື່ອມໂຍງການຊ່ວຍເຫຼືອໃສ່ການປະຕິຮູບປະຊາທິປະ ໄຕ ແຕ່ນັກຂ່າວວີໂອເອ Brian Padden ມີລາຍງານວ່າການໃຫ້ເງິນກູ້ຢືມແລະການລົງ ທຶນຂະໜາດໃຫຍ່ຂອງຈີິນຢູ່ກຳປູເຈຍນັ້ນ ແມ່ນມີ ຜົນທີ່ຕິດຕາມມາໃນທາງລົບ ໄພສານ ຈະນຳເອົາລາຍລະອຽດມາສະເໜີທ່ານ ໃນອັນດັບຕໍ່ໄປ ຢູ່ທີ່ເມືອງທ່າສີຫະນຸກວິລຂອງກໍາປູເຈຍ ການກໍ່ສ້າງຕຶກສູງດາດຟ້າຫຼາຍ ກວ່າ 1,000 ຫຼັງຍັງດຳເນີນຢູ່ຕໍ່ໄປຊຶ່ງໄດ້ມີການວາງສີລາເລີກມາແຕ່ປີ 2017 ໂດຍໄດ້ຮັບທຶນສ່ວນ ໃຫຍ່ຈາກການລົງທຶນຂອງພາກເອກກະຊົນຈີນ ໂດຍມີແຜນການທີ່ຈະເປີດບ່ອນຫຼິ້ນກາຊີໂນຫຼາຍກວ່າ 100 ແຫ່ງ ພວກນັກລົງທຶນຈີນ ຫວັງວ່າ ຈະຫັນປ່ຽນເມືອງຕາກອາກາດ ທີ່ງຽບສະຫງົບແຫ່ງນີ້ ໃຫ້ກາຍເປັນບ່ອນຫຼິ້ນ ການພະນັກ ຂອງພວກນັກທ່ອງທ່ຽວ ເພື່ອເປັນຄູ່ແຂ່ງກັບມາກາວ ແລະລາສເວກາສ ແຕ່ຄວາມບໍ່ພໍໃຈຂອງປະຊາຊົນໃນທ້ອງຖິ່ນກຳລັງເລີ້ມກໍ່ຕົວຂຶ້ນກັບພວກຄົນງານຈີນ ທີ່ຖືກນຳມາຮັບເອົາວຽກໃນຕຳແໜ່ງເງິນເດືອນສູງໆ ພວກເຈົ້າຂອງທຸລະກິດຈີນກ່າວ ວ່າ ບໍ່ມີຄົນງານທີ່ມີຄວາມສາມາດພຽງພໍຢູ່ໃນປະເທດກຳປູເຈຍ ເຈົ້າຂອງທຸລະກິດຈີນ ຫຼິວ ຊີ ຢູ ກ່າວເປັນພາສາຈີນກາງວ່າ: ລັດຖະບານຈີນໄດ້ໃຫ້ການຊ່ວຍເຫຼືອໃນດ້ານການພັດທະນາເປັນເງິນກູ້ 4 ພັນລ້ານໂດ ລາ ເພື່ອປັບປຸງພື້ນຖານໂຄງລ່າງ ຂອງກຳປູເຈຍ ຂະຫຍາຍທ່າກຳປັ່ນ ແລະ ສ້າງທາງ ດ່ວນລະຫວ່າງເມື່ອງທ່າສີຫະນຸກວິລ ແລະນະຄອນຫຼວງພະນົມເປັນ ການຂະຫຍາຍຕົວຂອງບໍລິສັດຜູ້ຜະລິດຈີນ ໃນທົ່ວປະເທດ ຂຶ້ນເປັນຫຼາຍກວ່າ 160 ບໍ ລິສັດນັ້ນ ສ້າງວຽກເຮັດງານທໍາໃໝ່ປະມານ 20,000 ໜ້າວຽກສໍາລັບຊາວກຳປູເຈຍ ທີ່ ໄດ້ຮັບຄ່າຈ້າງ ປະມານ 8 ໂດລາຕໍ່ມື້ ຊຶ່ງເປັນເງິນ ຫຼາຍກວ່າທີ່ເຂົາເຈົ້າໄດ້ຮັບ ໃນການ ເຮັດວຽກຢູ່ຕາມທົ່ງໄຮ່ທົ່ງນາ ນາງເກັນ ເພັງ ທີ່ເຮັດວຽກຢູ່ໂຮງງານຕັດຫຍິບກ່າວເປັນ ພາສາຂະເໝນວ່າ: ໂຮງງານຕັດຫຍິບແລະເຮັດເຟີນີເຈີສ່ວນໃຫຍ່ເຫຼົ່ານີ້ ຢູ່ໃນປະເທດກຳປູເຈຍກໍໄດ້ຊ່ວຍ ບໍລິສັດທີ່ຈີນເປັນເຈົ້າຂອງຄືກັນໃນການຫຼີກລ່ຽງການເກັບພາສີທີ່ອາດມີຂຶ້ນຂອງສະຫະ ລັດຕໍ່ປັກກິ່ງນັ້ນ ນາຍົກລັດຖະມົນຕີຮຸນເຊນຂອງກຳປູເຈຍໄດ້ອ້າແຂນຕ້ອນຮັບເອົາການຊ່ວຍເຫຼືອແລະ ການລົງທຶນຂອງຈີນ ທີ່ບໍ່ໄດ້ນຳໄປເຊື່ອມໂຍງ ໃສ່ການກໍ່ສ້າງປະຊາທິປະໄຕ ແລະການ ປາບປາມການສໍ້ລາດບັງຫຼວງດັ່ງການຊ່ວຍເຫຼືອຈາກສະຫະລັດແລະປະເທດຕາເວັນຕົກ ອື່ນໆທີ່ໄດ້ເຮັດໄປນັ້ນ ແຕ່ການສະໜັບສະໜຸນຂອງຈີນນັ້ນ ພວກນັກເຄື່ອນໄຫວເພື່ອສິດທິມະນຸດ ກ່າວວ່າ ໄດ້ ຊ່ວຍທ່ານຮຸນເຊນກຳອຳນາດ ແບບຜະເດັດການ ເຂັ້ມງວດຂຶ້ນກວ່າເກົ່າ ນາຍົກລັດຖະ ມົນຕີຮຸນເຊນສາມາດປົກຄອງໂດຍບໍ່ຕ້ອງເອົາຫົວຊາຕໍ່ການລົງໂທດຂອງສະຫະລັດແລະ ບັນດາປະເທດໃນຢູໂຣບຍ້ອນການຫ້າມພັກກູ້ຊາດຊຶ່ງເປັນພັກຝ່າຍຄ້ານຂອງກຳປູເຈຍ ແລະການປາບປາມອົງການຂ່າວທີ່ເປັນອິດສະຫຼະ ກ່ອນໜ້າການເລືອກຕັ້ງ ທີ່ທ່ານໄດ້ ຮັບໄຊຊະນະໃນປີກາຍນີ້ ແລະພວກຕ້ອງຕິກ່າວວ່າ ມັນໄດ້ຊື້ການສະໜັບສະໜຸນ ຂອງພະນົມເປັນ ກ່ຽວກັບບັນ ຫາຄວາມໝັ້ນຄົງຕ່າງໆຢູ່ໃນຂົງເຂດທີ່ໃຫ້ການໜຸນຫຼັງຕໍ່ການອ້າງກຳມະສິດ ຂອງປັກ ກິ່ງໃນທະເລຈີນໃຕ້ ແລະຄັດຄ້ານ ທັງການເປັນເອກກະລາດຂອງໄຕ້ຫວັນ ແລະການ ຮຽກຮ້ອງເອົາສິດປົກຄອງຕົນເອງຫຼາຍຂຶ້ນຂອງຮົງກົງ ແຕ່ແນວໃດກໍຕາມ ພວກສະໜັບສະໜຸນການລົງທຶນຂອງຈີນໂຕ້ແຍ້ງໃນການກ່າວອ້າງ ທີ່ວ່າ ປັກກິ່ງໄດ້ໃຊ້ເງິນຊື້ຄວາມຈົງຮັກພັກດີຂອງພະນົມເປັນ ທ່ານກີ ເສຣີວັດ ຈາກສະ ຖາບັນແຫ່ງຣາຊະອານາຈັກກຳປູເຈຍກ່າວກ່ຽວກັບເລື້ອງນີ້ວ່າ: ແຕ່ແນວໃດກໍຕາມ ຍັງມີຄວາມເປັນຫ່ວງກັງວົນຢູ່ວ່າການເປັນໜີ້ເປັນສິນເພີ້ມຂຶ້ນຂອງ ກຳປູເຈຍຈະເຮັດໃຫ້ປະເທດດັ່ງກ່າວກາງຕໍ່ອາໄສຈີນ ເພື່ອຫຼີກລ່ຽງບໍ່ໃຫ້ເກີດວິກິດການ ທາງດ້ານການເງິນ ຫຼັງຈາກການກໍ່ສ້າງທີ່ພວມຈະເລີນງອກງາມສິ້ນສຸດລົງແລ້ວ Ken Pheng, Garment Factory Worker: Ky Sereyvath, Royal Academy of Cambodia: "Cambodia does not belong to China Cambodia does not belong to any other country Cambodia is Cambodia "